علی جمعہ زامرانی
مهردلءوتی اے یکیں واهگ سک دوست ات همے واهگءدوستیءیک ازمءشررنگی ےگونءهمراه ات آئی اےسرپدات که دوستیءگورءرنگءنسلءهچ سیادی نیست بزاں دوستی هما انت که دل آئی ءدوست ءپسند به کنت ءدوستی انسانءمرادءواهگانی منزلءزانت جاهء بارت ء سرکنت ءزندءگرانین جنزءدیمءبارتءانسانءبالادءتوانائیءشادهی بکش ایت ء زانتءشاهیگان کنت.آئی دلءتهاهم همے یکیں واهگءمدام زهنءتها لاپ لیٹ وارتگ اتءوتی روتگ ےدلءتها ایر داتگ ات انت زندءهمراهیءچو یک درچکےءسبزاتگءمزن بوتگ ات انت بلےآئیءوتی دلءهمے یکیں واهگ گوں کسءزاهرکت نه کت آ ءدل یک دومیءرازدار ات انت آئی ءدلءتها مدام بانداتءوشیانی جمبرساچاںءساهیل ات انت بلے برے برے دردءجمبراں دلءتهاهم گورتگ ات ءدلءشیپءکورءڈنانی آپان توپانے آورتگ اتءآچه جبینءتها گڑاتگ ات بلےآئیءوتی همےگمانءوسواسءتوپان لنجین زرءاوگار اتگ ات انت همے پیم که آئی نام پت ءماتاں مهردل ایرکرتگ ات آئیءوتی زندءهمراه هم مهرانی بازارءشوهازاتگ اتءوت واهگانی کلاتء سالونکیءتهتءسرءنشتگ ات ءبانوری دروشمے وتی دیمء مک کتگ اتءگوں آوکین وهدء وشیانی تراگءهیالانی زیملءسازانی تها وتءدلگوش کتگ ات ماهیکانی شپاں هیالانی سرگواتءکش اتگ اتءبانوری مهلبیں بوانی وشیں وشبو آورتگ ات انت آئی ءدلءکلءپشار داتگ ات انت آهیالانی موج ءچولانی میار اتء نزانتگ ات ےکه آکجا انت آئیءوتی دلءکلءیک زانتکاریں انسانے که آئی دل درهکگ پرمااتگ ات پسند ات همےپسندءواهگانی ماڑی ےتیار کتگ ات هیالانی بانورءوشءشیرکنیں نندءنیادانی ترانگءآ دلءتاسیں تاسءتها سنگرینتگ ات آچه دنیاءگمءاندوهاں شموش کار ات آئی زهن ءهیالانی تها کدی دنیاءدودءربیدگءچاگردءپیچءتاب نیاتکگ ات انت آهیالانی اندامء نشتگ اتءچو آپءبلورءایررچان ات وهدیکه آئیء سد کت آئی پت ءوتی براتزاتک تلیهان آئی نامءکتگ ات آ اے هبرءاشکنگءگڑات پدا گوشتی بلے!!!!!!! بلے بلے!!! همےبلےءرند آئی هچ هبرے چه لپتءدرنیاتک آئیءوتی یکیں واهگ گوں وتی آریپیں پتءگشت کت نه کت همے یکیں واهگ دلء کلءچو سرپءبست دنیا گوشے بدرنگ بوت!!!!!!!!!♡♡
ندکار..علی جمعه زامرانی♡♡ندر په همائی نامءکه دلءدوست انت♡♡